section_heading: Naručena istraživanja i usluge
paragraph_text: Istraživanja naručuju različiti domaći i inozemni javni i poslovni subjekti: ministarstva, vladine agencije, državni uredi, jedinice lokalne i područne (regionalne) samouprave, javna i privatna poduzeća, Hrvatska narodna banka, Svjetska banka, Europska komisija, druge međunarodne organizacije i ostali naručitelji. Usluge EIZ-a uključuju analizu tekućih ekonomskih kretanja, makroekonomske prognoze, razvoj i primjenu metodologija, izradu strateških dokumenata, pripremu podloga nositeljima ekonomske politike i konzultantske usluge. U skladu s potrebama vremena, EIZ je trenutno usmjeren na sljedeće teme: Ekonomski institut, Zagreb ima iskustvo i tim znanstvenika koji mogu odgovoriti na složene projektne zadatke od nacionalnog obuhvata i interesa. Najveći dio dosadašnjih istraživanja ima nacionalni značaj jer služe kao podloge za izradu strateških i razvojnih dokumenata te donošenje mjera ekonomske politike. Između ostalog, Institut je svojim istraživanjima utjecao na provedbu niza reformi, restrukturiranje trgovačkih društava, antiinflacijski program, antirecesijske mjere i mjere gospodarskog oporavka i sl.